
										   	           Aprobat,
											        MANAGER
											        Pantea Sergiu


											      
     ANUNȚ 

    Institutul Naţional de Gerontologie și Geriatrie,,Ana Aslan” cu sediul în Mun.Bucureşti, str. Căldăruşani, nr.9, sector1, Cod fiscal 4283333, organizează concurs în conformitate cu Hotărârea de Guvern nr.1336/2022 și Legea nr. 166/2026, pentru ocuparea pe durată nedeterminată  a următoarelor posturi vacante contractuale de execuție:
- 1 post asistent medical debutant specialitate medicină generala (PL), normă întreagă, Secția II Sediul Central;  
- 1 post infirmier debutant (G), normă întreagă, Secția II Sediul Central ;  
- 1 post infirmier debutant (G), normă întreagă, Secția III Sediul Central ;  
- 1 post asistent medical debutant specialitate medicină generala (PL), normă întreagă, Secția I Sediul Otopeni ;  
- 1 post asistent medical debutant specialitate medicină generala (PL), normă întreagă, Secția II Sediul Otopeni ;  
- 1 post asistent medical specialitate medicină generala (PL), normă întreagă, Secția IV Sediul Otopeni ;  
- 1 post asistent medical principal specialitate medicină generala (PL), normă întreagă, Secția IV Sediul Otopeni;  
- 2 posturi asistent medical debutant specialitate balneofiziokinetoterapie și recuperare (PL), normă întreagă, 
  Laborator recuperare medicină fizică și balneologie Sediul Otopeni ;  
- 1 post asistent medical debutant specialitate asistență medicală generală (S), normă întreagă, Ambulator integrat   
  Sediul Otopeni, Cabinet diabet, nutriție și boli metabolice; 
- 1 post registrator medical (M), normă întreagă, Ambulator de specialitate -Punct de lucru Serviciul statistică și 
  informatică medicală (fișier) ;
- 1 post economist specialist IA (S) , normă întreagă, Serviciul Achiziții Publice, Contractare,  Tehnic , Relatii cu publicul, Arhiva- Compartiment Achiziții Publice, Contractare
- 1 post auditor gradul I (S), normă întreagă, Compartiment Audit  
     Condiții generale de ocupare a posturilor 
      Poate ocupa un post vacant persoana care îndeplineşte următoarele condiţii prevăzute de Legea nr. 53/2003 - Codul muncii, republicată, cu modificările şi completările ulterioare şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;  
b) cunoaşte limba română, scris şi vorbit;  
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;  
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;  
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, 


infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;  
g) nu execută o pedeapsă complementară prin care i-a fost interzisă exercitarea dreptului de a ocupa funcţia, 
de a exercita profesia sau meseria ori de a desfăşura activitatea de care s-a folosit pentru săvârşirea infracţiunii 
sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra 
[bookmark: _Hlk141340525]minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).   
Condiții specifice de ocupare a posturilor : 
-asistent medical medicina generala principal  (PL)
diplomă de şcoală sanitară postliceală sau echivalentă sau diplomă de studii postliceale prin echivalare conform Hotărârii Guvernului nr. 797/1997, examen pentru obţinerea gradului de principal in specialitatea postului, vechime minim 5 ani în specialitate, adeverință pentru participare la concurs eliberată de O.A.M.G.M.A.M.R conform Hotararii nr.35/2015, certificat de membru OAMGMAMR, aviz libera practică pentru anul în curs; 
-asistent medical  medicină generală (PL)
diplomă de şcoală sanitară postliceală sau echivalentă sau diplomă de studii postliceale prin echivalare conform Hotărârii Guvernului nr. 797/1997 in specialitatea postului,  adeverință pentru participare la concurs eliberată de O.A.M.G.M.A.M.R conform Hotararii nr.35/2015 , certificat de membru OAMGMAMR, aviz libera practică,  vechime minim 6 luni în specialitate;
-asistent medical debutant specialitate asistență medicală generală (S)
diplomă de licenţă în specialitate, adeverință pentru participare la concurs eliberată de O.A.M.G.M.A.M.R conform Hotararii nr.35/2015 , certificat de membru OAMGMAMR, nu necesită vechime în specialitate;
-asistent medical debutant medicină generală/  balneofiziokinetoterapie și recuperare (PL)
diplomă de şcoală sanitară postliceală sau echivalentă sau diplomă de studii postliceale prin echivalare conform Hotărârii Guvernului nr. 797/1997 in specialitatea postului pentru care concureaza,  adeverință pentru participare la concurs eliberată de O.A.M.G.M.A.M.R conform Hotararii nr.35/2015 , certificat de membru OAMGMAMR,  nu necesită vechime în specialitate ;
-infirmieră debutant - minim studii  generale, nu necesită vechime în activitate ;
-registrator medical debutant (M) 
[bookmark: _Hlk193109467]diplomă studii medii de specialitate sau diplomă de studii medii, atestate cu diplomă de bacalaureat, cunoştinţe informatice nivel mediu Word, Excel, Internet,  vechime minim 6 luni în activitate;  
- economist specialist IA  
- studii superioare - diploma de licență - specializare științe economice, vechime minim 6 ani, 6 luni în specialitate;   
-  auditor grad I  - studii superioare - diploma de licență - specializare științe economice, vechime minim 4 ani în funcția de auditor intern, curs auditor intern/atestat auditor intern , cursuri de perfecționare/specializări în tehnici de auditare instituții publice, cunostințe operare Microsoft Ofiice (Word, Excel, Power Point);
     Dosarele de concurs se depun în termen de 10 zile lucrătoare de la publicarea/afișarea anunțului, în perioada 07.10.2026-20.10.2026, de luni până vineri între orele 8.00-13.00, la sediul Institutului din Str. Căldărușani, nr.9, Sector 1, București și trebuie să conțină următoarele documente:
a) formular de înscriere la concurs, conform modelului anexat anuntului;  
b) copia actului de identitate sau orice alt document care atestă identitatea, potrivit legii, aflate în termen de 
valabilitate;  
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului ,  dupa caz, adeverință pentru asistenti de participare la concurs eliberată de OAMGMAMR conform Hotararii nr.35/2015, certificat de membru OAMGMAMR, aviz de liberă practică pe anul în curs; 


[bookmark: _Hlk181797051]e)   copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;  
f)   certificat de cazier judiciar sau, după caz, extrasul de pe cazierul judiciar;  
g)  adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, iar pentru candidaţii cu dizabilităţi copia certificatului de încadrare într-un grad de handicap, emis în condiţiile legii, în situaţia solicitării de adaptare rezonabilă,;  
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis 
infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;  
i) curriculum vitae.   
     Adeverinţa care atestă starea de sănătate va conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia
 solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.  
     Copiile de pe actele prevăzute la lit. b) -e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.  
     Documentul prevăzut la  lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise.  
     Documentele depuse la dosarul de concurs în original se înapoiază candidaţilor declaraţi "respins", în baza unei solicitări adresate în scris preşedintelui comisiei de concurs.  
     Concursul se va desfăsura în 3 etape succesive, cu respectarea calendarului de concurs afișat,  verificarea dosarelor de înscriere,  probă scrisă  și interviu.
    Sunt declaraţi admişi la proba scrisa/interviu candidaţii pentru functii de executie care au obţinut minimum 50 de puncte pentru fiecare probă a concursului.Punctajul maxim pentru fiecare proba a concursului este de maxim 100 puncte.
     Punctajul final se calculează ca medie aritmetică a punctajelor obţinute la proba scrisă  şi interviu.  Se consideră admis la concursul pentru ocuparea unui post candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar la fiecare proba.  
      La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu în urma căruia comisia de concurs va decide asupra candidatului câştigător.
     Concursul se va desfasura la sediul Central din Strada Caldarusani nr. 9, sector 1,  Bucuresti. Informaţiile referitoare la organizarea şi desfăşurarea concursului, bibliografia şi tematica, calendarul de desfăşurare a concursului sunt afişate la sediul Institutului, pe pagina de internet www.ana-aslan.ro.
Relații suplimentare Serviciul R.U.N.O.S.  - Tel.031.805 93 01-05, int. 123 .



	CALENDAR CONCURS
	Data

	Publicare/afisare anunț
	06.10.2026

	Depunere dosare concurs 
Sediul din Str. Căldăruşani, nr.9, Sector 1, București .
	07.10.2026  - 20.10.2026
Luni-Vineri  orele 8.00 -13.00

	Afișare rezultate selecție 
	21.10.2026, ora 15.00  

	Depunere contestații rezultat selecție dosare
Sediul din Str. Căldăruşani, nr.9, Sector 1, București .
	22.10.2026, orele 8.00-15.00

	Afișare rezultate contestații selecție dosare
	23.10.2026, ora 15.00

	Proba scrisă 
Sediul din Str. Căldăruşani, nr.9, Sector 1, București

	28.10.2026, ora 9.00 

	Afișare rezultate proba scrisa
	29.10.2026,  ora 8.00

	Depunere contestații proba scrisa
Sediul din Str. Căldăruşani, nr.9, Sector 1, București .
	29.10.2026, ora 8.00-15.00 

	Afișare rezultate contestații proba scrisa
	30.10.2026, ora 15.00

	Proba interviu
Sediul din Str. Căldăruşani, nr.9, Sector 1, București .
	02.11.2026, ora 9.00

	Afișare rezultate proba interviu
	03.11.2026, ora 8.00

	Depunere contestații interviu
Sediul din Str. Căldăruşani, nr.9, Sector 1, București .
	03.11.2026, orele 8.00-15.00 

	Afișare rezultate contestații interviu
	04.11.2026, ora 13.00

	Afișare rezultate finale 
(media punctajelor obținute la proba scrisa si interviu) 
	04.11.2026, ora 15.00




					SEF SERVICIU R.U.N.O.S. 
	          				       Ec. Ivan Adriana 





Intocmit
Serviciul R.U.N.O.S
Ec. Andronescu Rodica 

